stanford-oval/wikipedia huggingface dataset:
ซ็อนมี

| ซ็อนมี |
| --- | --- |
ซอนมีใน สนามบินอินชอน ใน  กรกฎาคม 2023
เกิด: อี ซ็อน-มี  (1992-05-02) 2 พฤษภาคม ค.ศ. 1992 (32 ปี) เมืองอิกซัน จังหวัดช็อลลาเหนือ เกาหลีใต้
ชื่ออื่น: มีมี
การศึกษา: มหาวิทยาลัยทงกุก
อาชีพ: นักร้อง นักเต้น นักแต่งเพลง โปรดิวเซอร์เพลง
อาชีพทางดนตรี
แนวเพลง: เคป็อป ดิสโกป็อป ซินท์ป็อป
เครื่องดนตรี: เสียงร้อง กีตาร์เบส
ช่วงปี: 2007–2010 2013–ปัจจุบัน
ค่ายเพลง: เจวายพี อาบิสส์คอมปานี
อดีตสมาชิก: วันเดอร์เกิลส์ เจวายพีเนชัน
 นักดนตรี

ชื่อเกาหลี
ฮันกึล: 이선미
ฮันจา: 李宣美
อาร์อาร์: I Seon-mi 
เอ็มอาร์: Ri Sŏnmi 
ชื่อเกิด
ฮันกึล: 선미
อาร์อาร์: Seon Mi 
เอ็มอาร์: Sŏn Mi 
 
ลายมือชื่อ

อี ซ็อน-มี (เกาหลี: 이선미; เกิด 2 พฤษภาคม ค.ศ. 1992) เป็นที่รู้จักในชื่อ ซ็อนมี (เกาหลี: 선미) เป็นนักร้อง นักเต้น นักแต่งเพลง โปรดิวเซอร์เพลงชาวเกาหลีใต้ เธอเปิดตัวเมื่อ ค.ศ. 2007 ในฐานะสมาชิกของวันเดอร์เกิลส์ และออกจากวงในเดือนมกราคม ค.ศ. 2010 เพื่อศึกษาต่อในมหาวิทยาลัย
หลังจากห่างหายจากวงการเพลงไปนานร่วม 3 ปีซ็อนมีก็หวนกลับเข้าวงการอีกครั้งหนึ่งในฐานะศิลปินเดี่ยวในเดือนสิงหาคม ค.ศ. 2013 กับซิงเกิลแรก "ทเวนตีโฟร์อาเวอส์" เพลงขึ้นสูงสุดที่อันดับที่ 2 บนแกออนดิจิทัลชาร์ต ในเกาหลีใต้ และอันดับที่ 3 บน บิลบอร์ด โคเรียเคป็อปฮอต 100 เธอเปิดตัวด้วยอีพีชื่อ ฟูลมูน ในปี ค.ศ. 2014 อัลบั้มเปิดตัวที่อันดับที่ 12 และซิงเกิลนำในชื่อเดียวกันติดอันดับที่ 2 บนแกออนดิจิทัลชาร์ต และอันดับที่ 3 บน บิลบอร์ด โคเรียเคป็อปฮอต 100 และยังติดอันดับที่ 13 บน บิลบอร์ด เวิลด์ดิจิทัลซองส์ ในสหรัฐอเมริกา
ในปี ค.ศ. 2015 วันเดอร์เกิลส์กลับสู่วงการเพลงอีกครั้งหลังจากห่างหายไปนานร่วม 2 ปีโดยให้สมาชิกหันมาเล่นเครื่องดนตรีอย่างจริงจัง และซ็อนมีจะกลับมาร่วมวงอีกครั้ง หลังจากออกจากวงในปี ค.ศ. 2010 หลังจากนั้นวันเดอร์เกิลส์ก็ยุบวงหลังจากที่เธอและเยอึนตัดสินใจไม่ต่อสัญญากับสังกัดเจวายพีเอนเตอร์เทนเมนต์
ประวัติ

ซ็อนมีเกิดเมื่อวันที่ 2 พฤษภาคม ค.ศ. 1992 ในเมืองอิกซัน จังหวัดช็อลลาเหนือ เธอจบการศึกษาจากโรงเรียนประถมฮวังนัม และระดับมัธยมศึกษาจากโรงเรียนช็องดัม และระดับปริญญาตรีที่มหาวิทยาลัยทงกุก สาขาวิชาดนตรี เธอใช้นามสกุลของพ่อเลี้ยงขณะศึกษาอยู่ในมหาวิทยาลัยและได้รวมชื่อและนามสกุลเดิมของเธอกลายเป็น อี ซ็อน-มี
อาชีพ > 2007–2012: การพักงานจากวันเดอร์เกิลส์

ซ็อนมีเปิดตัวในฐานะสมาชิกของวงวันเดอร์เกิลส์ โดยเป็นนักร้องนำของกลุ่ม โดยเปิดตัวเป็นอย่างเป็นทางการในรายการ มิวสิกคอร์ ทางช่องเอ็มบีซี เมื่อวันที่ 10 กุมภาพันธ์ 2007 วันเดอร์เกิร์ลประสบความสำเร็จอย่างสูงจากเพลง "โนบอดี" ซึ่งทำให้วงกลายเป็นที่รู้จักในอเมริกา ในขณะนั้นเอง ซ็อนมีตัดสินใจพักกิจกรรมโปรโมตกับวันเดอร์เกิร์ลเพื่อกลับมาศึกษาต่อที่ประเทศเกาหลีใต้ ทั้งนี้ยังไม่ได้มีการระบุว่าเธอออกจากการเป็นสมาชิกวันเดอร์เกิร์ล
ในวันที่ 13 มกราคม 2012 ทางต้นสังกัดออกมาเปิดเผยว่า "ซ็อนมียังเป็นศิลปินอยู่ในสังกัดเจวายพีเอนเตอร์เทนเมนต์"
ซ็อนมีได้กลับมาในวงการเคป็อปอีกครั้ง หลังจากที่พักงานจากการโปรโมตในนามวันเดอร์เกิลส์ ในปี 2010 เพื่อไปศึกษาต่อในมหาวิทยาลัย ในปี 2012 ทางต้นสังกัดของเธอได้ออกมาประกาศว่า ซ็อนมียังอยู่กับเจวายพีเอนเตอร์เทนเมนต์เหมือนเดิม และซ็อนมียังคงฝึกซ้อมในฐานะเด็กฝึกหัด
อาชีพ > 2013 – 2017: การกลับมาและหมดสัญญา

ในปี 2013 ซ็อนมีกลับมาในฐานะศิลปินเดี่ยว เมื่อวันที่ 11 สิงหาคม ทางเจวายพีได้ปล่อยทีเซอร์เพลง 24 hours  ส่วนวันที่ 20 สิงหาคม ทางเจวายพีได้ปล่อยมิวสิกวิดีโอเพลง "ทเวนตีโฟร์อาเวอส์" โดยคัมแบ็กครั้งแรกวันที่ 22 สิงหาคม ในรายการ เอ็ม เคาต์ดาวน์
ในเดือนกุมภาพันธ์ 2014 ซ็อนมีเปิดตัวอีพีชุดแรกชื่อ ฟูลมูน โดยมีซิงเกิลนำเป็นชื่อเดียวกับอัลบั้ม ในอัลบั้มนี้ยังมีเพลงที่แต่งโดยเยอึน และยูบินก็มาร่วมร้องเพลงในอัลบั้มนี้ด้วยเช่นกัน
หลังจากห่างหายจากวงการไป 2 ปี วันเดอร์เกิลส์กลับมาอีกครั้งกับอัลบั้ม รีบูต ซึ่งเป็นเวลาเดียวกับที่ซ็อนเยและโซฮีประกาศออกจากวง แต่ต่อมาซ็อนมีได้กลับมาร่วมงานกับวงอีกครั้ง โดยซ็อนมีให้สัมภาษณ์กับสื่อเกาหลีว่า "ตั้งแต่ก่อนเตรียมโซโล่เดบิวต์แล้ว ฉันมักจะพูดกับเมมเบอร์และคุณพัก จิน-ย็องเสมอว่าเป้าหมายสุดท้ายของฉันคือ วันเดอร์เกิลส์"
ในเดือนมกราคม 2017 วันเดอร์เกิลส์ได้ยุบวงเนื่องจากซ็อนมีและเยอึนไม่ต่อสัญญากับทางเจวายพี และในวันที่ 10 กุมภาพันธ์ วันเดอร์เกิลล์ได้ปล่อยซิงเกิลสุดท้ายชื่อ "Draw Me" ในวันครบรอบปีที่ 10 ของวงนับตั้งแต่เปิดตัวมา
อาชีพ > 2017–ปัจจุบัน เซ็นสัญญากับค่ายใหม่

เมื่อวันที่ 14 มีนาคม 2017 มีการเปิดเผยว่าซ็อนมีได้เซ็นสัญญาใหม่กับค่ายเมกอัสเอนเตอร์เทนเมนต์ในปลายเดือนกุมภาพันธ์ ต้นสังกัดเดียวกับพัก ว็อน และ เออร์บันซาคาปา โดยซ็อนมีกล่าวว่า "การเริ่มต้นใหม่ในต้นสังกัดใหม่เป็นการแสดงให้แฟน ๆ เห็นด้านใหม่ของฉัน และความจริงจังต่อความรักในดนตรี ฉันยังคงขอบคุณอดีตต้นสังกัดของฉัน รวมถึงแฟน ๆ และผู้คนที่คอยสนับสนุนฉันมาจนถึงทุกวันนี้"
หลังจากนั้นมีการเปิดเผยว่าซ็อนมีจะปล่อยซิงเกิลออกมาในวันที่ 22 สิงหาคม ซึ่งเป็นการกลับมาในรอบ 3 ปีในฐานะศิลปินเดี่ยว ซิงเกิลชื่อ "กาชีนา" เขียนโดยเท็ดดี พัก และผลิตโดยเดอะแบล็กเลเบิล
ผลงานเพลง

บทความหลัก: รายชื่อผลงานเพลงของวันเดอร์เกิลส์
ผลงานเพลง > อีพี

ฟูลมูน (2014)
ผลงานเพลง > ซิงเกิล

| ชื่อ> ชื่อ.ในฐานะนักร้องนำ | ปี> ปี.ในฐานะนักร้องนำ | ตำแหน่ง   สูงสุดบนชาร์ต> เกาหลีแกออน .ในฐานะนักร้องนำ | ตำแหน่ง   สูงสุดบนชาร์ต> เกาหลีบิลบอร์ด .ในฐานะนักร้องนำ | ตำแหน่ง   สูงสุดบนชาร์ต> สหรัฐฯ เวิลด์ .ในฐานะนักร้องนำ | ยอดขาย> ยอดขาย.ในฐานะนักร้องนำ | อัลบั้ม> อัลบั้ม.ในฐานะนักร้องนำ |
| --- | --- | --- | --- | --- | --- | --- |
| "ทเวนตีโฟร์อาเวอส์" | 2013 | 2 | 3 | — |  เกาหลี: 763,750+ | ฟูลมูน |
| "ฟูลมูน" (ร้องรับเชิญโดยเลนา) | 2014 | 2 | 3 | 13 |  เกาหลี: 894,993+ | ฟูลมูน |
| "กาชีนา" | 2017 | 1 | — | 3 |  เกาหลี: 833,741+ | ซิงเกิลไม่มีอัลบั้ม |
ในฐานะนักร้องรับเชิญ
| "ยู" (บีวันเอโฟร์ ร้องรับเชิญโดยซ็อนมี) | 2014 | 63 | 91 | — | — | โซโลเดย์ |
เพลงอื่น ๆ ที่ติดชาร์ต
| "เบิร์น" | 2014 | 159 | — | — | — | ฟูลมูน |
| "ฮูแอมไอ" (ร้องรับเชิญโดยยูบินจากวงวันเดอร์เกิลส์) | 2014 | 112 | — | — | — | ฟูลมูน |
| "สต็อปไทม์" (ร้องรับเชิญโดยแจ็กสันจากวงก็อตเซเวน) | 2014 | 100 | — | — | — | ฟูลมูน |
| "อิฟแดตวอสยู" | 2014 | 118 | — | — | — | ฟูลมูน |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต หมายเหตุ: บิลบอร์ด โคเรียเคป็อปฮอต 100  เปิดปริการในเดือนสิงหาคม ค.ศ. 2011 และหยุดให้บริการในเดือนกรกฎาคม ค.ศ. 2014
รางวัลและการเสนอชื่อเข้าชิง

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2013 | เอ็มเน็ตเอเชียนมิวสิกอะวอดส์ ครั้งที่ 15 | ศิลปินหญิงยอดเยี่ยม | — | เสนอชื่อเข้าชิง |
| 2013 | เอ็มเน็ตเอเชียนมิวสิกอะวอดส์ ครั้งที่ 15 | การแสดงประเภทเต้นยอดเยี่ยม – หญิงเดี่ยว | ทเวนตีโฟร์อาเวอส์ | เสนอชื่อเข้าชิง |
| 2014 | โซลมิวสิกอะวอดส์ ครั้งที่ 23 | รางวัลพนซัง | ทเวนตีโฟร์อาเวอส์ | เสนอชื่อเข้าชิง |
| 2014 | โซลมิวสิกอะวอดส์ ครั้งที่ 23 | รางวัลยอดนิยม | ทเวนตีโฟร์อาเวอส์ | เสนอชื่อเข้าชิง |
| 2014 | เอ็มเน็ตเอเชียนมิวสิกอะวอดส์ ครั้งที่ 16 | ศิลปินหญิงยอดเยี่ยม | — | เสนอชื่อเข้าชิง |
| 2014 | เอ็มเน็ตเอเชียนมิวสิกอะวอดส์ ครั้งที่ 16 | การแสดงประเภทเต้นยอดเยี่ยม – เดี่ยว | ฟูลมูน | ชนะ |
| 2014 | เอสบีเอสเอ็มทีวีเบสต์ออฟเดอะเบสต์ ครั้งที่ 4 | หญิงเดี่ยวยอดเยี่ยม | — | เสนอชื่อเข้าชิง |
| 2015 | โซลมิวสิกอะวอดส์ ครั้งที่ 24 | รางวัลพนซัง | ฟูลมูน | เสนอชื่อเข้าชิง |
| 2015 | โซลมิวสิกอะวอดส์ ครั้งที่ 24 | รางวัลยอดนิยม | ฟูลมูน | เสนอชื่อเข้าชิง |
| 2015 | โซลมิวสิกอะวอดส์ ครั้งที่ 24 | รางวัลพิเศษสำหรับกระแสเกาหลี | ฟูลมูน | เสนอชื่อเข้าชิง |
| 2015 | แกออนชาร์ตอะวอดส์ ครั้งที่ 4 | เพลงแห่งปี – กุมภาพันธ์ | ฟูลมูน | เสนอชื่อเข้าชิง |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | ศิลปินหญิงยอดเยี่ยม | — | รอผล |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | การแสดงประเภทเต้นยอดเยี่ยม – เดี่ยว | กาชีนา | รอผล |
| 2017 | เอ็มเน็ตเอเชียนมิวสิกอะวอดส์ ครั้งที่ 19 | เพลงแห่งปี | กาชีนา | รอผล |
รางวัลและการเสนอชื่อเข้าชิง > รายการเพลง

| ปี | วันที่ | เพลง |
| --- | --- | --- |
| 2014 | 2 มีนาคม | "ฟูลมูน" |
| 2017 | 3 กันยายน | "กาชีนา" |
| 2017 | 10 กันยายน | "กาชีนา" |
| 2017 | 24 กันยายน | "กาชีนา" |
| 2018 | 28 มกราคม | "เฮ'โรอิน" |
| 2018 | 2 กุมพาพันธ์ | "เฮ'โรอิน" |
| 2018 | 23 กันยนยน | "ไซเรน" |
| ปี | วันที่ | เพลง |
| --- | --- | --- |
| 2017 | 6 กันยายน | "กาชีนา" |
| 2018 | 19 กันยายน | "ไซเรน" |
| ปี | วันที่ | เพลง |
| --- | --- | --- |
| 2017 | 7 กันยายน | "กาชีนา" |
| 2018 | 13 กันยายน | "ไซเรน" |
| 2018 | 20 กันยายน | "ไซเรน" |
| ปี | วันที่ | เพลง |
| --- | --- | --- |
| 2018 | 21 กันยายน | "ไซเรน" |
| ปี | วันที่ | เพลง |
| --- | --- | --- |
| 2018 | 27 มกราคม | "เฮ'โรอิน" |
| 2018 | 22 กันยายน | "ไซเรน" |
แหล่งข้อมูลอื่น

ซ็อนมี ที่อินสตาแกรม
ซ็อนมี ที่เอกซ์ (ทวิตเตอร์)
| ด ค กวันเดอร์เกิลส์ |
| --- | --- |
สมาชิก:  ซ็อนมี  เยอึน  ยูบิน  ฮเยริม อดีตสมาชิก: ฮย็อนอา  ซ็อนเย  โซฮี 
ผลงาน:  ผลงานเพลง
พระนางชินมย็องซุนซ็อง

| พระนางชินมย็องซุนซ็อง |
| --- | --- |
พระราชสมภพ: ค.ศ. 900
สวรรคต: ค.ศ. 951 แคซอง
พระราชสวามี: พระเจ้าแทโจแห่งโครยอ
พระราชบุตร: องค์ชายวังโย  ,  พระเจ้าจองจงที่ 1   องค์ชายวังโซ , พระเจ้าควางจง   องค์ชายวังจอง , พระเจ้ามุนวอน   องค์หญิงนักรัง
ราชวงศ์: โครยอ
สมเด็จพระราชินีชินมย็องซุนซ็อง ตระกูลยู แห่งชุงจู (เกาหลี: 신명순성왕후) พระมเหสีองค์ที่ 3 ใน พระเจ้าแทโจ ปฐมกษัตริย์แห่งราชวงศ์โครยอ พระราชมารดาของพระราชาแห่งโครยอถึง 2 พระองค์คือ พระเจ้าจองจงที่ 1 พระราชาลำดับที่ 3 และ พระเจ้าควางจง พระราชาลำดับที่ 4 เป็นพระอัยยิกาในพระเจ้าคย็องจง พระราชาลำดับที่ 5 และเป็นพระปัยยิกาในพระเจ้ามกจง พระราชาลำดับที่ 7
พระราชินีชินมย็องซุนซ็องเสด็จพระราชสมภพในตระกูลยู แห่งชุงจูเมื่อ ค.ศ. 900 ได้รับการสถาปนาเป็นพระมเหสีเมื่อ ค.ศ. 918 เป็นปีเดียวกับที่พระสวามีได้ขึ้นครองราชบัลลังก์เป็นปฐมกษัตริย์แห่งโครยอเมื่อองค์ชายวังโยพระโอรสพระองค์ใหญ่ของพระองค์ได้ขึ้นสืบราชบัลลังก์เป็นพระเจ้าจองจงที่ 1 ใน ค.ศ. 945 ก็ได้สถาปนาเป็นพระพันปีหลวง
กระทั่งพระนางได้เสด็จสวรรคตลงเมื่อ ค.ศ. 951 ตรงกับปีที่ 2 ในรัชสมัยพระเจ้าควางจงผู้เป็นพระโอรสองค์รองขณะมีพระชนมายุเพียง 50—51 พรรษา
บีเออี173

| บีเออี173 |
| --- | --- |
บีเออี173ในเดือนมกราคม 2021
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป
ช่วงปี: ค.ศ. 2020 (2020)–ปัจจุบัน
ค่ายเพลง: MBK PocketDol Studio

สมาชิก:  เจ-มิน  ฮันกย็อล  ยูจุน  มูซิน  จุนซอ  ย็องซอ  โดฮา  บิต  โดฮย็อน 

เว็บไซต์: pocketdol.co.kr/artist/BAE173
บีเออี173 (เกาหลี: 비에이이 173, อักษรโรมัน: BAE173) เป็นบอยแบนด์เกาหลีใต้ ที่ก่อตั้งโดย PocketDol Studio (บริษัทในเครือ เอ็มบีเคเอนเตอร์เทนเมนต์) ในปี 2020 เปิดตัวเมื่อวันที่ 19 พฤศจิกายน 2020 โดยมีอีพีแรกชื่อ Intersection: Spark
ชื่อ

ชื่อ BAE173 มาจาก "Before Anyone Else" และหมายเลข 173 หมายถึง 1 เป็นตัวเลขเพื่อความสมบูรณ์แบบและ 73 เป็นเลขนำโชคที่สมบูรณ์แบบ ชื่อกลุ่มจะออกเสียงโดยการออกเสียงตัวอักษรแต่ละตัวแล้วตามด้วยตัวเลข 1, 7, 3
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
ธงชาติเกาหลีใต้

"แทกึกกี" เปลี่ยนทางมาที่นี่  สำหรับชื่อของภาพยนตร์เกาหลี ดูที่ เท กึก กี เลือดเนื้อเพื่อฝัน วันสิ้นสงคราม
| --- | --- |


Taegukgi / Taegeukgi (เกาหลี: 태극기) (Hanja: 太極旗)
การใช้: ธงชาติ ensign
สัดส่วนธง: 3:2
ประกาศใช้: 27 มกราคม ค.ศ. 1883 (141 ปี)(สมัยจักรวรรดิเกาหลี) ตุลาคม ค.ศ. 1997 (27 ปี)(แบบธงปัจจุบัน)
 
| --- | --- |
ธงชาติเกาหลีใต้
ฮันกึล: 태극기
ฮันจา: 太極旗
อาร์อาร์: Taegeukgi 
เอ็มอาร์: T'aegŭkki 
ธงชาติสาธารณรัฐเกาหลี หรือ ธงชาติเกาหลีใต้ มีชื่อเรียกเฉพาะว่า แทกึกกี (เกาหลี: 태극기; ฮันจา: 太極旗; อาร์อาร์: Taegeukgi; เอ็มอาร์: T'aegŭkki) มีลักษณะเป็นธงพื้นสีขาว กลางธงมีรูปวงกลม "แทกึก" สีแดง-น้ำเงิน ล้อมข้างด้วยขีดสามเส้นรูปต่าง ๆ ตามคัมภีร์อี้จิงของจีน 4 รูปตามแต่ละมุมของธง ธงนี้ออกแบบโดยพัก ยอง ฮโย (Bak Yeong-hyo) ราชทูตเกาหลีประจำประเทศญี่ปุ่น ซึ่งต้องการให้มีธงเพื่อแสดงความเป็นชาติให้ญี่ปุ่นซึ่งกำลังรุกรานเกาหลีในเวลานั้นได้เห็น พระเจ้าโคจงแห่งราชวงศ์โชซ็อนได้มีพระบรมราชโองการประกาศใช้เป็นธงชาติเกาหลีเมื่อวันที่ 6 มีนาคม พ.ศ. 2426
ความหมาย

รูปวงกลมตรงกลางซึ่งมีชื่อเรียกว่า "แทกึก" นั้น เป็นสัญลักษณ์ของต้นกำเนิดสรรพสิ่งในจักรวาลตามลัทธิเต๋า กล่าวคือ ทุกสิ่งทุกอย่างย่อมมีของคู่กันเสมอทั้งด้านลบ (หยิน) และด้านบวก (หยาง) ในวงกลมนี้ หยินแทนด้วยสีน้ำเงิน หยางแทนด้วยสีแดง วงกลมแทกึกนี้ทั้งสองด้านถูกแบ่งอย่างเท่ากัน แสดงถึงความสมดุลและกลมกลืนประสานสอดคล้องอย่างสมบูรณ์ ทั้งแสดงถึงการเคลื่อนไหวอย่างต่อเนื่องไม่มีที่สิ้นสุด
รูปขีดสามเส้นในธงมีที่มาจากสัญลักษณ์ 4 ใน 8 อย่างจากคัมภีร์อี้จิงของจีน (ภาษาจีนเรียกว่า "ข่วย") ซึ่งใช้เป็นสัญลักษณ์แทนปรัชญาของจักรวาล 4 อย่าง คือ ความกลมกลืน ความสมดุล ความสมมาตร และการหมุนเวียน รูปที่ปรากฏในธงมีดังนี้
| สัญลักษณ์ | ภาษาเกาหลี | ธรรมชาติ | ฤดู | ทิศทั้งสี่ | คุณธรรม | ครอบครัว | ธาตุทั้ง 4 | ความหมาย |
| --- | --- | --- | --- | --- | --- | --- | --- | --- |
|  | geon (건 / 乾) | สวรรค์ (천 / 天) | ฤดูใบไม้ผลิ (춘 / 春) | ทิศตะวันออก (동 / 東) | มนุษยชาติ (인 / 仁) | บิดา (부 / 父) | โลหะ (금 / 金) | ความยุติธรรม (정의 / 正義) |
|  | ri (리 / 離) | ดวงอาทิตย์ (일 / 日) | ฤดูใบไม้ร่วง (추 / 秋) | ทิศใต้ (남 / 南) | ความเอื้อเฟื้อ (예 / 禮) | ลูกชาย (중남 / 子) | ไฟ (화 / 火) | การบรรลุผล (결실 / 結實) |
|  | gam (감 / 坎) | ดวงจันทร์  (월 / 月) | ฤดูหนาว (동 / 冬) | ทิศเหนือ(북 / 北) | ความรอบรู้ (지 / 智) | ลูกสาว (중녀 / 女) | น้ำ (수 / 水) | ปัญญา (지혜 / 智慧) |
|  | gon (곤 / 坤) | โลก (지 / 地) | ฤดูร้อน (하 / 夏) | ทิศตะวันตก (서 / 西) | ความถูกต้อง (의 / 義) | มารดา(모 / 母) | แผ่นดิน (토 / 土) | ความมีชีวิตชีวา (생명력 / 生命力) |
ตามความเชื่อโบราณแล้ว รูปขีดสามเส้นเหล่านี้มีความสัมพันธ์กับธาตุทั้งห้าของจีน ซึ่งได้แก่ ธาตุไม้ ธาตุไฟ ธาตุดิน ธาตุทอง และธาตุน้ำ โดยใช้เป็นเครื่องหมายแสดงความแตกต่างของภาวะตรงข้ามกับความสมดุลของธาตุแต่ละธาตุ
พื้นสีขาวหมายถึงความสะอาดบริสุทธิ์ของประชาชน และน้ำใจที่รักสงบ
โดยรวมแล้ว ธงชาติเกาหลีจึงเป็นสัญลักษณ์แสดงอุดมคติของประชาชนเกาหลี ในการพัฒนาอย่างไม่หยุดยั้งอย่างประสานกลมกลืนกับจักรวาล
ประวัติ > จักรวรรดิเกาหลี

ธงประจำราชวงศ์โชซ็อน (ค.ศ. 1882 – 1907)
แบบธงชาติจักรวรรดิเกาหลี, ตีพิมพ์ในญี่ปุ่น เกาหลี และ จักรวรรดิจีน.
ธงแทกึกกี Park Yeong-hyo (กันยายน ค.ศ. 1882)
ธงแทกึกกี (พฤศจิกายน ค.ศ. 1882)
ภาพของธงชาติเกาหลียุคแรกที่ยังหลงเหลือ ตีพิมพ์ในหนังสือ Flags of Maritime Nations ของกองทัพเรือสหรัฐอเมริกา เมื่อเดือนกรกฎาคม พ.ศ. 2425.
ธงแทกึกกี (ค.ศ. 1910)
ธงแทกึกกีบนสแตมป์ของสหรัฐอเมริกา (ค.ศ. 1944)
ประวัติ > พัฒนาการ

ค.ศ. 1945-1948
ค.ศ. 1948-1949
ค.ศ. 1949-1984
ค.ศ. 1984-1997
ค.ศ. 1997-2011
ตั้งแต่ ค.ศ. 2011
แบบธง > สีธง

แบบสีธงอย่างมาตรฐานมีดังนี้:
| 0 | 1 | 2 | 3 | 4 |
| --- | --- | --- | --- | --- |
| Scheme | Munsell | CIE (x, y, Y) | Pantone | Hex triplet |
| สีขาว | N 9.5 | N/A | N/A | #FFFFFF |
| สีแดง | 6.0R 4.5/14 | 0.5640, 0.3194, 15.3 | 186 Coated | #CD2E3A |
| สีน้ำเงิน | 5.0PB 3.0/12 | 0.1556, 0.1354, 6.5 | 294 Coated | #0047A0 |
| สีดำ | N 0.5 | N/A | N/A | #000000 |
ดูเพิ่ม

ธงชาติเกาหลีเหนือ
ธงรวมเกาหลี
อี้จิง
แหล่งข้อมูลอื่น

ธงชาติเกาหลีใต้ ที่ Flags of the World (อังกฤษ)
เว็บไซต์สำนักงานประธานาธิบดีแห่งสาธารณรัฐเกาหลี เก็บถาวร 2007-09-27 ที่ เวย์แบ็กแมชชีน
http://www.opm.go.kr/warp/en/korea/symbols/ เก็บถาวร 2008-06-29 ที่ เวย์แบ็กแมชชีน
http://www.korea.net/korea/kor_loca.asp?code=A0401 เก็บถาวร 2008-02-16 ที่ เวย์แบ็กแมชชีน
http://www.songpr.com/ เก็บถาวร 2010-09-17 ที่ เวย์แบ็กแมชชีน
บทความเกี่ยวกับประวัติธงชาติเกาหลี ที่ Chosun Ilbo  เก็บถาวร 2010-01-27 ที่ เวย์แบ็กแมชชีน
| ด ค กธงชาติของประเทศและธงของดินแดนในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  จอร์เจียย  จอร์แดน  จีน  ญี่ปุ่น  ซาอุดีอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  ปาเลสไตน์  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซียย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจานย  อาร์มีเนีย  อินเดีย  อินโดนีเซีย  อิรัก  อิสราเอล  อิหร่าน  อุซเบกิสถาน  โอมาน 
ดินแดน:  ฮ่องกง  ชัมมูและกัศมีร์  เคอร์ดิสถาน  มาเก๊า  นากอร์โน-คาราบัคย  ไต้หวัน  สาธารณรัฐตุรกีแห่งไซปรัสเหนือ  อับฮาเซีย  เซาท์ออสซีเชีย 
องค์กรกีฬา:  ซีเกมส์  อาเซียนพาราเกมส์  สภาโอลิมปิกแห่งเอเชีย  สหพันธ์กีฬาเฟสปิก 
(ย) อาจจัดให้อยู่ในทวีปยุโรป
ผังการสร้างธงชาติเกาหลีใต้
พระนางทันกย็อง

พระนางทันกย็อง (เกาหลี: 단경왕후 ; 7 กุมภาพันธ์ 2030 – 27 ธันวาคม 2100) เป็นพระมเหสีพระองค์แรกในพระเจ้าชุงจง รัชกาลที่ 11 ในราชวงศ์โชซ็อน เป็นธิดาของชินซูกึน อดีตราชเลขาในรัชสมัยเจ้าชายย็อนซัน รัชกาลที่ 10 ซึ่งถูกสังหารในเหตุการณ์รัฐประหารพระเจ้าจุงจง เมื่อ พ.ศ. 2049
หลังจากดำรงตำแหน่งได้เพียง 7 วันก็ถูกคณะรัฐประหารถอดออกจากตำแหน่งและถอดออกจากพระอิสริยยศรวมถึงเนรเทศออกจากพระราชวังเมื่อวันที่ 25 กันยายน พ.ศ. 2049 โดยอดีตพระมเหสีชินสิ้นพระชนม์ในรัชสมัยพระเจ้ามย็องจง รัชกาลที่ 13 เมื่อวันที่ 27 ธันวาคม พ.ศ. 2100 ขณะพระชนมายุได้ 70 พรรษา
กระทั่งถึงวันที่ 28 เดือน 3 ตามปีจันทรคติหรือตรงกับวันที่ 5 พฤษภาคม พ.ศ. 2382 เป็นปีที่ 15 ในรัชสมัยพระเจ้าย็องโจ พระราชาลำดับที่ 21 พระองค์ได้คืนพระอิสริยยศให้กับอดีตพระมเหสีชินให้เป็นพระนางทันกย็องดังเดิม
| ก่อนหน้า |  | พระนางทันกย็อง |  | ถัดไป |
| --- | --- | --- | --- | --- |
| อดีตพระนางชิน |  | พระมเหสีกรุงโชซ็อน   (18 กันยายน ค.ศ. 1506 - 25 กันยายน ค.ศ. 1506) |  | พระนางชังกย็อง |
นักสู้ทูปเบอร์

| นักสู้ทูปเบอร์> 싸움독학 |
| --- | --- |
แนว: แอ็คชั่น, ศิลปะการต่อสู้
เขียนโดย: พัก แท-จุน
วาดภาพโดย: คิม จอง-ฮยอน
บริการเว็บตูน: เนเวอร์ เว็บตูน (เกาหลี) ไลน์ มังงะ (ญี่ปุ่น) ไลน์ เว็บตูน (อังกฤษ)
วางจำหน่ายตั้งแต่: 15 พฤศจิกายน 2562
เล่ม: 8

อนิเมะโทรทัศน์
กำกับโดย: มาซาคาซึ ฮิชิดะ
เขียนบทโดย: โทชิยะ โอโนะ
ดนตรีโดย: ยูทากะ ยามาดะ
สตูดิโอ: โอคุรุโตะ โนโบรุ
ถือสิทธิ์โดย: ครันชีโรล
เครือข่าย: ฟูจิทีวี (+อันตร้า)
ฉาย:  11 เมษายน พ.ศ. 2567  –  27 มิถุนายน พ.ศ. 2567
ตอน: 12
 
นักสู้ทูปเบอร์ (เกาหลี: 싸움독학, อักษรโรมัน: Ssaumdoghag, ญี่ปุ่น: 喧嘩独学, อักษรโรมัน: Kenka Dokugaku, lit. "How to Fight") เป็นเว็บตูนเกาหลีใต้ที่เขียนโดยพัก แท-จุน และวาดภาพประกอบโดยคิม จอง-ฮยอน ได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่น ตั้งแต่เดือนพฤศจิกายน พ.ศ. 2562 โดยแต่ละตอนได้รับการรวบรวมและตีพิมพ์เป็นเล่มอีบุ๊ค 6 เล่ม ณ เดือนกรกฎาคม พ.ศ. 2566 การ์ตูนเรื่อง นี้ได้รับการตีพิมพ์เป็นภาษาอังกฤษโดย ไลน์ เว็บตูนซีรีส์ทีวี อนิเมะดัดแปลงโดย โอกูรูโตะ โนโบรุเริ่มออกอากาศในเดือนเมษายนปี พ.ศ. 2567 ทางช่องฟูจิทีวี(+อัตร้า)
เรื่องย่อ

โฮบิน หมาหัวเน่าประจำห้องที่มักถูก ปั๊กโก นิวทูปเบอร์คนดังที่มีคนติดตามกว่า 7แสนคน กลั่นแกล้งเพื่อนำมาเป็นคอนเทนต์ลงช่องของตัวเองอยู่เป็นประจำทั้งยังชอบเฟกเรื่องราวแสร้งว่าตัวเองเป็นคนดีเพื่อเรียกยอดวิวอีกด้วย จนกระทั้งเกิดเหตุการณ์ขึ้นกับ โฮบิน เค้าทะเลาะกับ ขี้ข้า คนที่ดูแลช่องของปั๊กโกอยู่แล้วเผลอไลฟ์สดไม่รู้ตัว แต่เพราะมันเป็นการทะเลาะกันที่ตลกมาก ๆ คลิปนั้นจึงกลายเป็นกระแสยอดคนดูพุ่งไปถึง 10ล้านวิว หลังจากนั้น โฮบิน ก็ได้เงินเป็นกอบเป็นกำ ส่วนขี้ข้านั้นก็ถูกปั๊กโกทอดทิ้งเพราะต่อยแล้วเสมอกับ โฮบิน ที่เป็นแค่หมาหัวเน่าประจำชั้นเรียน จนในที่สุดเรื่องราวก็มาจบตรงที่ทั้งคู่นั้นได้มาทำนิวทูปด้วยกัน โดย ขี้ข้า เป็นตากล้องส่วน โฮบิน เป็นนักแสดง และคอนเทนต์หลักประจำช่องนี้นั้นก็คือ การต่อสู้
สื่อ > เว็บตูนฉบับรวมเล่มของอีบุ๊ค

| # | วันที่ออกจำหน่ายKorean | ISBN Korean |
| --- | --- | --- |
| 1 |  31 กรกฎาคม 2021 | 979-1-19-122588-4 |
| 2 |  15 กุมภาพันธ์ 2565 | 979-1-16-769031-9  979-1-16-769065-4 (SE) |
| 3 |  16 มิถุนายน 2565 | 979-1-16-769134-7 |
| 4 |  30 กันยายน 2022 | 979-1-16-769169-9 |
| 5 |  15 กุมภาพันธ์ 2566 | 979-1-16-769193-4 |
| 6 |  15 กรกฎาคม 2023 | 979-1-16-769231-3 |
| 7 |  15 ธันวาคม 2023 | 979-1-16-769284-9 |
| 8 |  15 ธันวาคม 2023 | 979-1-16-769285-6 |
สื่อ > อนิเมะ

ซีรีส์โทรทัศน์ อนิเมะที่ดัดแปลงได้รับการประกาศเมื่อวันที่ 10 กุมภาพันธ์ พ.ศ. 2567 ซีรีส์นี้ผลิตโดยโอคุรุโตะ โนโบรุและกำกับโดย มาซาคาซึ ฮิชิดะโดยมีโทชิยะ โอโนะ เขียนบทซีรีส์ซาโตมิ มิยาซากิ ออกแบบตัวละคร และยุทากะ ยามาดะแต่งเพลง มีกำหนดฉายในเดือนเมษายน ปี 2024 ทางช่อง+Ultraของฟูจิทีวี Crunchyrollได้รับลิขสิทธิ์ซีรีส์นี้
สื่อ > ละครโทรทัศน์

มีการประกาศการดัดแปลงละครฉบับคนแสดงที่ผลิตโดย Severlในประเทศเกาหลีใต้ ตุรกี และฝรั่งเศส
สื่อ > ละครโทรทัศน์ > รายชื่อตอน

| ตอน | ชื่อ  | กำกับโดย  | เขียนโดย  | Storyboarded by  | วันฉายเดิม  |
| --- | --- | --- | --- | --- | --- |
| 1 | "First Upload" ถอดเสียง: "Hatsu Tōkō" (ญี่ปุ่น: 初投稿) | มาซาคาซึ ฮิชิดะ | โทชิยะ โอโนะ | มาซาคาซึ ฮิชิดะ | 11 เมษายน ค.ศ. 2024 (2024-04-11) |
| 2 | "I Have to Become Stronger" ถอดเสียง: "Tsuyoku Naranakya" (ญี่ปุ่น: 強くならなきゃ) | ฮิโตมิ เอโซเอะ | โทชิยะ โอโนะ | มาซาคาซึ ฮิชิดะ | 18 เมษายน ค.ศ. 2024 (2024-04-18) |
| 3 | "The Date" ถอดเสียง: "Dēto" (ญี่ปุ่น: デート) | มาซาคาซึ ฮิชิดะ | โทชิยะ โอโนะ | มาซาคาซึ ฮิชิดะ | 25 เมษายน ค.ศ. 2024 (2024-04-25) |
| 4 | "Humiliation" ถอดเสียง: "Kutsujoku" (ญี่ปุ่น: 屈辱) | มาซาคาซึ ฮิชิดะ | โทชิยะ โอโนะ | มาซาคาซึ ฮิชิดะ | 2 พฤษภาคม ค.ศ. 2024 (2024-05-02) |
| 5 | "Friends" ถอดเสียง: "Tomodachi" (ญี่ปุ่น: 友達) | มาซาคาซึ ฮิชิดะ | โทชิยะ โอโนะ | มาซาคาซึ ฮิชิดะ | 9 พฤษภาคม ค.ศ. 2024 (2024-05-09) |
| 6 | "The Devil" ถอดเสียง: "Akuma" (ญี่ปุ่น: 悪魔) | มาซาคาซึ ฮิชิดะ | คาคุโซ นันมันจิ | มาซาคาซึ ฮิชิดะ | 16 พฤษภาคม ค.ศ. 2024 (2024-05-16) |
| 7 | "Special Training" ถอดเสียง: "Tokkun" (ญี่ปุ่น: 特訓) | มาซาคาซึ ฮิชิดะ, ยูกิ อิวาซากิ | คาคุโซ นันมันจิ | มาซาคาซึ ฮิชิดะ | 23 พฤษภาคม ค.ศ. 2024 (2024-05-23) |
| 8 | "A Real Fight" ถอดเสียง: "Jissen" (ญี่ปุ่น: 実戦) | มาซาคาซึ ฮิชิดะ | โทชิยะ โอโนะ | มาซาคาซึ ฮิชิดะ | 30 พฤษภาคม ค.ศ. 2024 (2024-05-30) |
| 9 | "Friends" ถอดเสียง: "Tomodachi" (ญี่ปุ่น: 友達) | ยูกิ อิวาซากิ | โทชิยะ โอโนะ | มาซาคาซึ ฮิชิดะ | 6 มิถุนายน ค.ศ. 2024 (2024-06-06) |
| 10 | "A New Opponent" ถอดเสียง: "Aratana Teki" (ญี่ปุ่น: 新たな敵) | ฮิโตมิ เอโซเอะ | คาคุโซ นันมันจิ | มาซาคาซึ ฮิชิดะ | 13 มิถุนายน ค.ศ. 2024 (2024-06-13) |
| 11 | "A Tight Feeling in the Chest" ถอดเสียง: "Mune ga Kurushī" (ญี่ปุ่น: 胸が苦しい) | TBD | TBD | TBA | 20 มิถุนายน ค.ศ. 2024 (2024-06-20) |
| 12 | "Joy" ถอดเสียง: "Shiawase" (ญี่ปุ่น: 幸せ) | TBD | TBD | TBA | 27 มิถุนายน ค.ศ. 2024 (2024-06-27) |
แหล่งข้อมูลอื่น

Official website ใน เนเวอร์ เว็บตูน (ในภาษาเกาหลี)
Official website ใน ไลน์ เว็บตูน (ในภาษาอังกฤษ)
นักสู้ทูปเบอร์ (มังงะ) ที่เครือข่ายข่าวอนิเมะ
| ด ค กโอกูรูโตะ โนโบรุ |
| --- | --- |
ซีรีส์โทรทัศน์:  The Girl in Twilight (2018; #8–13)  ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (2021)  จอมมารต่างโลกกับบริวารสาวนักอัญเชิญ Ω (2021)  โทโมดาจิ เกมมิตรภาพ (2022)  ความสามารถสั่งตายสุดโกงที่พวกต่างโลกเทียบไม่ติด (2024)  หนึ่งห้อง สองหัวใจ อุ่นไอรัก (2024)  นักสู้ทูปเบอร์ (2024)  นักประเมินไร้ค่าบัพมาไร้พ่าย (2025) 
โอวีเอ:  เทพธิดาผ่าโลกมิติแห่งเกม Nepu no Natsuyasumi (2019)  Planetarian: Snow Globe (2021)  เทพธิดาผ่าโลกมิติแห่งเกม Nep Nep Darake no Festival (2022)  เทพธิดาผ่าโลกมิติแห่งเกม Hidamari no Little Purple (2023) 
 หมวดหมู่
บิกฮิตมิวสิก

"บิกฮิตเอนเตอร์เทนเมนต์" เปลี่ยนทางมาที่นี่ สำหรับบริษัทแม่ ดูที่ ไฮบ์คอร์ปอเรชัน
| --- | --- |

ชื่อท้องถิ่น: 빅히트 뮤직
ประเภท: บริษัทย่อย
อุตสาหกรรม: การบันเทิง
รูปแบบ: แดนซ์ อาร์แอนด์บี ฮิปฮอป
ก่อตั้ง:  1 กุมภาพันธ์ 2005 (ในชื่อ บิกฮิตเอนเตอร์เทนเมนต์) 31 มีนาคม 2021 (ในชื่อ บิกฮิตมิวสิก) 
ผู้ก่อตั้ง: บัง ชี-ฮย็อก
สำนักงานใหญ่: ยงซันเทรดเซ็นเตอร์ เขตยงซัน โซล, เกาหลีใต้
บริษัทแม่: ไฮบ์คอร์ปอเรชัน
เว็บไซต์: www.ibighit.com
บิกฮิตมิวสิก (เกาหลี: 빅히트 뮤직; อังกฤษ: Big Hit Music ชื่อเดิม บิกฮิตเอนเตอร์เทนเมนต์) เป็นบริษัทการบันเทิงเกาหลีใต้ ก่อตั้งเมื่อปี ค.ศ. 2005 โดยบัง ชี-ฮย็อก ปัจจุบันมีศิลปินภายใต้การดูแลคือ อี ฮย็อน และศิลปินกลุ่ม บีทีเอส และ ทีบายที
เดิมใช้ชื่อว่า บิกฮิตเอนเตอร์เทนเมนต์ ก่อนจะกลายมาเป็นบิกฮิตมิวสิก ซึ่งเป็นส่วนหนึ่งของไฮบ์คอร์ปอเรชัน
ศิลปิน > กลุ่ม

บีทีเอส
ทีบายที
ศิลปิน > เดี่ยว

อี ฮย็อน
อาร์เอ็ม
ชูกา
เจ-โฮป
แหล่งข้อมูลอื่น

เว็บไซต์ทางการ
พระราชินีว็อนกย็อง

| พระราชินีว็อนกย็อง> พระมเหสีกรุงโชซ็อน |
| --- | --- |
ดำรงพระยศ: ค.ศ. 1400 – 1418

พระราชสมภพ: 29 กรกฎาคม พ.ศ. 1908  อาณาจักรโครยอ
สวรรคต: 10 กรกฎาคม พ.ศ. 1963 (54 ปี 364 วัน) ฮันยัง  อาณาจักรโชซ็อน
พระราชสวามี: พระเจ้าแทจง
พระราชบุตร: พระเจ้าเซจงมหาราช
ราชวงศ์: ตระกูลมิน แห่งยอฮึง
ราชวงศ์: ราชวงศ์โชซ็อน
พระราชบิดา: มินเจ
พระนางว็อนคย็อง ตระกูลมิน แห่งยอฮึง (เกาหลี: 원경왕후) เป็นพระมเหสีในพระเจ้าแทจง รัชกาลที่ 3 แห่งราชวงศ์โชซ็อน และเป็นพระราชมารดาของพระเจ้าเซจงมหาราช รัชกาลที่ 4
พระสนมวอนบิน จากตระกูลฮง แห่งพงซาน

| พระสนมวอนบิน จากตระกูลฮง แห่งพงซาน |
| --- | --- |
ประสูติ: 7 พฤษภาคม ค.ศ. 1766
สวรรคต: 27 พฤษภาคม ค.ศ. 1779 (13 ปี 20 วัน)
พระราชสวามี: พระเจ้าชองโจ
พระราชบุตร: องค์ชายซังกเย (พระโอรสบุญธรรม)
ราชวงศ์: โชซ็อน
พระสนมวอนบิน จากตระกูลฮง แห่งพงซาน (เกาหลี: 원빈 홍씨, 7 พฤษภาคม ค.ศ. 1766 - 27 พฤษภาคม ค.ศ. 1779) พระสนมใน พระเจ้าชองโจ พระราชาลำดับที่ 22 แห่ง ราชวงศ์โชซ็อน เป็นน้องสาวของ ฮงกุกยอง ราชเลขาในพระเจ้าชองโจทรงมีศักดิ์เป็นพระญาติห่าง ๆ กับ พระพันปีฮเยกยอง พระราชมารดาของพระเจ้าชองโจเพราะพระพันปีก็ทรงมาจากสกุลฮงเช่นเดียวกัน
พระสนมวอนบินประสูติเมื่อวันที่ 7 พฤษภาคม ค.ศ. 1766 ได้เข้าถวายตัวเป็นพระสนมเมื่อปี ค.ศ. 1778 ขณะมีพระชนมายุเพียง 12 พรรษาแต่ทรงเป็นพระสนมได้เพียง 1 ปีก็สิ้นพระชนม์อย่างกะทันหันเมื่อวันที่ 27 พฤษภาคม ค.ศ. 1779 ขณะพระชนมายุเพียง 13 พรรษา